
Atklāta konkursa 
Rīgas pašvaldības SIA "Rīgas satiksme" autostāvvietu sistēmu izstrāde,
 piegāde un uzturēšana

Plānotās kvalifikācijas prasības
1. Prasības attiecībā uz pretendenta saimniecisko un finansiāli stāvokli
1.1. Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā apstiprinātā gada (2022.gada) pārskata rezultātiem, raksturo pozitīvs pašu kapitāls. Pretendentiem, kuri dibināti vēlāk un kuriem neviens gada pārskats nav apstiprināts, finanšu un saimnieciskās darbības rādītāju atbilstību nolikuma šim punktam nosaka, pamatojoties uz pretendenta finanšu un saimnieciskās darbības pārskatu.  
Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst šī punkta prasībām.
1.2. Apliecinot atbilstību 1.1.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē.  Pretendentam un personai, uz kuras saimnieciskajām un finansiālajām spējām kandidāts balstās, jābūt solidāri atbildīgiem par iepirkuma līguma izpildi.

2. [bookmark: _Hlk502922621]Prasības profesionālās darbības veikšanai 
2.1. Pretendentam vai, ja pretendents ir piegādātāju apvienība, – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām. 

3. Prasības tehniskajām un profesionālajām spējām
3.1. [bookmark: _Hlk150504640]Pretendentam iepriekšējo 5 (piecu) gadu laikā (2018., 2019.,2020., 2021., 2022.un 2023. līdz piedāvājuma iesniegšanai) ir pieredze vismaz vienas autostāvvietas pārvaldības sistēmas (tas ir, norēķinu, autostāvvietu uzskaites un kontroles risinājumu) izstrādē un piegādē, ar nosacījumu, ka pretendents ir vismaz 24 mēnešus nodrošinājis šīs sistēmas uzturēšanu un sistēma  darbojas reālā vidē vismaz 24 mēnešus.
3.2. Pretendentam iepriekšējo 5 (piecu) gadu laikā ir pieredze vismaz vienā informācijas sistēmu migrācijas, informācijas sistēmu papildinājumu izstrādes projektā, kurā izmantotas šādas tehnoloģijas: 
3.2.1.mobilā lietotne Android operētājsistēma;
3.2.2.  IT infrastruktūras vide MS Azure – Kubernetes services, Container Registry, PostgreSQL;
3.2.3.  programmatūras piegāžu vide – Git un Docker;
3.2.4. API arhitektūras stilam RESTful;
3.2.5. vismaz šādās tehnoloģijās: Scala un C#;
3.2.6.  Integrācija ar ārējām informācijas sistēmām;
3.2.7. Elektroniskās kontroles iekārtas (EKI).

4. Pretendents var nodrošināt vismaz šādus speciālistus: 
4.1. viens (1) programmētājs, kurš iepriekšējo 5 (piecu) gadu laikā ir veicis vismaz vienas  autostāvvietu pārvaldības sistēmas (tas ir, norēķinu, autostāvvietu uzskaites un kontroles risinājumu) izstrādi;
4.2. viens (1) sistēmas testētājs, kuram iepriekšējo 5 (piecu) gadu laikā ir bijusi pieredze vismaz vienas autostāvvietu pārvaldības sistēmas (tas ir, norēķinu, autostāvvietu uzskaites un kontroles risinājumu) testēšanā;
4.3. viens (1) projektu vadītājs, kuram iepriekšējo 5 (piecu) gadu laikā ir bijusi pieredze kā projekta vadītājam autostāvvietu pārvaldības sistēmas (tas ir, norēķinu, autostāvvietu uzskaites un kontroles risinājumu) ieviešanas projektā.

